****

**รายงานการประชุมเกษตรอำเภอ สำนักงานเกษตรจังหวัดแพร่ (Monthly Meeting : MM)**

**ครั้งที่ 1/2564**

**ณ ห้องประชุมสำนักงานเกษตรจังหวัดแพร่**

**วันที่ 30 ตุลาคม 2563**

**-----------------------------**

**รายชื่อผู้เข้าประชุม**

1. นายประภาส สานอูป หัวหน้ากลุ่มส่งเสริมและพัฒนาการผลิต

2. นายภูวสิษฏ์ จันทร์ทอง หัวหน้ากลุ่มยุทธศาสตร์และสารสนเทศ

3. นายสมเกียรติ ทะฤาษี หัวหน้ากลุ่มอารักขาพืช

4. นางอุมาวลี ใจเอื้อ เกษตรอำเภอเมืองแพร่ รักษาการในตำแหน่ง หัวหน้ากลุ่มส่งเสริมและพัฒนาเกษตรกร

5. นางกัญจนา สอนอุ่น หัวหน้าฝ่ายบริหารทั่วไป

6. นายศุภมิตร อินต๊ะ เกษตรอำเภอสูงเม่น

7. นายภูเบศ สิริธราพงศ์ เกษตรอำเภอร้องกวาง

8. นายสำรง สายสุยะ เกษตรอำเภอเด่นชัย

9. นายธเนศพล วงศ์เจริญ เกษตรอำเภอวังชิ้น

10. นางพนัชกร จันทร์ทวี เกษตรอำเภอหนองม่วงไข่ รักษาการในตำแหน่ง

เกษตรอำเภอเมืองแพร่

11. นางสุเมธา คาระโก นักวิชาการส่งเสริมการเกษตรชำนาญการพิเศษ

รักษาการในตำแหน่ง เกษตรอำเภอหนองม่วงไข่

12. นายเรืองกิตติ์ พันธุ์เลิศเมธี นักวิชาการส่งเสริมการเกษตรชำนาญการพิเศษ

รักษาการในตำแหน่ง เกษตรอำเภอลอง

13. นายณรงค์ ทาขาว นักวิชาการส่งเสริมการเกษตรชำนาญการ

แทน เกษตรอำเภอสอง

**รายชื่อผู้ไม่เข้าประชุม**

1. นายสมมารถ สยมภาค เกษตรจังหวัดแพร่ (ลาพักผ่อน)

2. นางหนึ่งฤทัย กองนำ เกษตรอำเภอสอง (ติดราชการ)

**รายชื่อผู้เข้าร่วมประชุม**

1. นางสาวนงเยาว์ แก้ววิเศษ นักวิชาการส่งเสริมการเกษตรชำนาญการ

2. นายตุลย์ แก่นหอม นักวิชาการส่งเสริมการเกษตรชำนาญการ

3. นางศุภาพร ต่อสกุล นักวิชาการส่งเสริมการเกษตรชำนาญการ

4. นางสาวสริญญา ภูมิภู นักวิชาการส่งเสริมการเกษตรชำนาญการ

5. นางลัดดาวัลย์ พรวญหาญ นักวิชาการส่งเสริมการเกษตรชำนาญการ

6. นายรุติวสันต์ ส่างสวัสดิ์ นักวิชาการส่งเสริมการเกษตรชำนาญการ

7. นายกฤษฎายุ วันดี นักวิชาการส่งเสริมการเกษตรชำนาญการ

8. นางสาวจีรนันท์ ตันหล้า นักวิชาการส่งเสริมการเกษตรปฏิบัติการ

9. นางสาวแพงมณี ขัดนันตา นักวิชาการส่งเสริมการเกษตรปฏิบัติการ

10. นายณัฐพงษ์ วงศ์สายแก้ว นักวิชาการส่งเสริมการเกษตรปฏิบัติการ

11. นางสาวจิรสุดา ปัญญาไศย นักวิชาการส่งเสริมการเกษตรปฏิบัติการ

12. นางสาวกรรณิการ์ ตันมาลาภรณ์ นักวิชาการส่งเสริมการเกษตรปฏิบัติการ

**เริ่มประชุมเวลา 09.15 น.**

**ระเบียบวาระที่ 1 วาระประธานแจ้งให้ทราบ** นายประภาส สานอูป หัวหน้ากลุ่มส่งเสริมและพัฒนาการผลิต แจ้งว่าด้วยท่านเกษตรจังหวัดแพร่ ได้แจ้งลาพักผ่อนระหว่างวันที่ 28 ตุลาคม – 2 พฤศจิกายน 2563 จึงได้พิจารณามอบหมายให้รักษาการเกษตรจังหวัดแพร่ ให้เป็นประธานในที่ประชุมฯ แทน ในการประชุมวันนี้

* 1. **งานกรมส่งเสริมการเกษตร**

(1) ตามที่เกษตรจังหวัดแพร่ หัวหน้ากลุ่ม/ฝ่ายและเจ้าหน้าที่ที่เกี่ยวข้อง ได้เข้าร่วมงานสัมมนา ชี้แจงแนวทางการดำเนินงานกรมส่งเสริมการเกษตร ประจำปี พ.ศ. 2564 ณ กรมส่งเสริมการเกษตรและ โรงแรมทีเค พาเลซ แอนด์ คอนเวนชั่น กรุงเทพมหานคร เมื่อวันที่ 21 – 22 ตุลาคม 2563 ได้มีการหารือใน เรื่องของ การบริหารงานต่างๆ กับผู้บริหารกรมส่งเสริมการเกษตร โดยเฉพาะการบริหารงานบุคคล ความก้าวหน้า ในอาชีพการงานของน้องๆเจ้าหน้าที่ส่งเสริมการเกษตร และการขอรับงบลงทุนเพื่อสนับสนุนงานในระดับพื้นที่

(2) ขอขอบคุณท่านหัวหน้ากลุ่มอารักขาพืชและหัวหน้าฝ่ายบริหารทั่วไป เกษตรอำเภอ ที่เป็นผู้แทนสำนักงานเกษตรจังหวัดแพร่ ในการร่วมงานกฐินพระราชทานกรมส่งเสริมการเกษตร ประจำปี พ.ศ. 2563 ณ วัดทับคล้อ (อารามหลวง) อำเภอทับคล้อ จังหวัดพิจิตร เมื่อวันที่ 24 ตุลาคม 2563

**มติที่ประชุม รับทราบ**

* 1. **งานส่งเสริมการเกษตรภาคเหนือ**

(1) สำนักงานส่งเสริมและพัฒนาการเกษตรที่ 6 จังหวัดเชียงใหม่ ได้กำหนดจัดประชุมผู้บริหาร กรมส่งเสริมการเกษตร 17 จังหวัดภาคเหนือ ครั้งที่ 1/2564 ในวันที่ 12 พฤศจิกายน 2563 ณ จังหวัดเชียงใหม่

**มติที่ประชุม รับทราบ**

**1.3 เรื่องจากการประชุมหัวหน้าส่วนราชการจังหวัดแพร่**

(1) หัวหน้าส่วนระดับจังหวัด โยกย้ายและแต่งตั้ง

- นายสมหวัง พ่วงบางโพ ตำแหน่ง รองอธิบดีกรมการปกครอง ได้รับการโปรดเกล้าฯ ให้ ดำรงตำแหน่ง ผู้ว่าราชการจังหวัดแพร่

- นายวิเชียร อนุสาสนนันท์ ตำแหน่งปลัดจังหวัดแพร่ ได้รับการโปรดเกล้าฯ ให้ดำรงตำแหน่ง รองผู้ว่าราชการจังหวัดแพร่

(2) ตามมติคณะรัฐมนตรีและประกาศคณะกรรมการการเลือกตั้ง (กกต.) ได้ออกประกาศกำหนด วันเลือกตั้ง นายกองค์การบริหารส่วนจังหวัดแพร่และสมาชิกสภาองค์การบริการส่วนจังหวัดแพร่ (สจ.) ในวันอาทิตย์ที่ 20 ธันวาคม 2563

(3) กระทรวงแรงงานและสวัสดิการสังคม ได้รับแจ้งมติคณะรัฐมนตรี ในการสนับสนุนการจ้างงานบัณฑิตจบใหม่ ของบริษัทเอกชน จำนวน 240,000 อัตรา โดยรัฐบาลอุดหนุนเงินเดือนจำนวนร้อยละ 50 หรือไม่เกิน 7,500 บาทต่อเดือน/ราย

(4) มติคณะรัฐมนตรี และ ศอฉ. ให้ขยายระยะเวลาการใช้ พรก.ฉุกเฉิน เพื่อควบคุมสถานการณ์ โรคระบาด covid-19 ในเดือนพฤศจิกายน 2563 โดยผู้ว่าราชการจังหวัดแพร่ ได้ฝากเฝ้าระวังแรงงานต่างด้าว ที่เข้ามาทำงานในพื้นที่จังหวัดแพร่อย่างเข้มงวดทุกช่องทาง

(5) การจัดประเพณีงานลอยกระทงของทุกภาคส่วน ในพื้นที่จังหวัดแพร่ ในช่วงระหว่างวันที่ 29 – 31 ตุลาคม 2563 ขอทุกภาคส่วนให้พิจารณาปฏิบัติตามมาตรการทางกระทรวงงสาธารณสุข โดยเคร่งครัด

**มติที่ประชุม รับทราบ**

**1.4 เรื่องอื่นๆ**

(1) สำนักงานเกษตรจังหวัดแพร่ ขอขอบคุณกลุ่ม/ฝ่าย เกษตรอำเภอและเจ้าหน้าที่ทุกท่าน ที่ได้ช่วยร่วมสนับสนุนทำบุญกฐินตกค้าง เมื่อวันที่ 29 ตุลาคม 2563 ณ วัดศรีดอนชัย ตำบลหัวทุ่ง อำเภอลอง จังหวัดแพร่

(2) ในช่วงระหว่างวันที่ 1 – 3 พฤศจิกายน 2563 ขอให้เกษตรอำเภอทุกอำเภอแจ้งให้เจ้าหน้าที่ เฝ้าติดตามระวังสถานการณ์พายุโซนร้อนโมลาเบ ที่จะมีผลกระทบต่อพื้นที่จังหวัดแพร่ ให้ระวังเรื่องน้ำหลากและสถานการณ์การเก็บเกี่ยวผลผลิตข้าวและข้าวโพดเลี้ยงสัตว์ โดยเฉพาะชาวนาที่เร่งเก็บเกี่ยวข้าวส่งโรงสี อาจพบปัญหาข้าวเปียก ทำให้โรงสีกดราคารับซื้อในราคาต่ำ

**มติที่ประชุม รับทราบ**

**ระเบียบวาระที่ 2 วาระรับรองรายงานการประชุมครั้ง 12/2563 เมื่อวันที่ 30 กันยายน 2563**

**มติที่ประชุม รับรองรายงานการประชุมฯ**

**ระเบียบวาระที่ 3 วาระสืบเนื่อง**

**มติที่ประชุม ไม่มีวาระสืบเนื่อง ในการประชุมครั้งถัดไป ให้ฝ่ายเลขาฯ นำวาระผลการเบิกจ่ายงบประมาณ ไว้ในวาระสืบเนื่องด้วย**

**ระเบียบวาระที่ 4 วาระเพื่อทราบ**

**4.1 ฝ่ายบริหารงานทั่วไป** นางกัญจนา สอนอุ่น หัวหน้าฝ่ายบริหารทั่วไป แจ้งวาระงานดังนี้

**4.1.1 งานบริหารบุคลากร**

(1) คำสั่งจังหวัดแพร่ ที่ 3106/2563 ลงวันที่ 20 ตุลาคม 2563 เรื่อง การย้ายข้าราชการ ภายในหน่วยงาน จำนวน 6 ราย ตามรายละเอียดดังนี้

- นางสาวกรรณิการ์ ตันมาลาภรณ์ นักวิชาการส่งเสริมการเกษตรปฏิบัติการ สำนักงานเกษตรอำเภอ ร้องกวาง เลขที่ตำแหน่ง 6888 ให้ย้ายไปดำรงตำแหน่ง นักวิชาการส่งเสริมการเกษตรปฏิบัติการ สำนักงานเกษตรอำเภอ เมืองแพร่ เลขที่ตำแหน่ง 6835 (ให้ช่วยราชการกลุ่มส่งเสริมและพัฒนาเกษตรกร จนกว่าจะมีข้าราชการมาแทน ตำแหน่งเดิม)

- นางสาวนนทกานต์ อุ่นลื้อ นักวิชาการส่งเสริมการเกษตรปฏิบัติการ สำนักงานเกษตรอำเภอลอง เลขที่ตำแหน่ง 6876 ให้ย้ายไปดำรงตำแหน่ง นักวิชาการส่งเสริมการเกษตรปฏิบัติการ สำนักงานเกษตรอำเภอเมืองแพร่ เลขที่ตำแหน่ง 6851

- นางสาวณปภัช แก้วเขียว นักวิชาการส่งเสริมการเกษตรปฏิบัติการ สำนักงานเกษตรอำเภอวังชิ้น เลขที่ตำแหน่ง 6925 ให้ย้ายไปดำรงตำแหน่ง นักวิชาการส่งเสริมการเกษตรปฏิบัติการ สำนักงานเกษตรอำเภอลอง เลขที่ตำแหน่ง 6876

- นางชุติกาญจน์ วงศ์แปลง เจ้าพนักงานธุรการชำนาญงาน ฝ่ายบริหารทั่วไป สำนักงานเกษตรจังหวัดแพร่ เลขที่ตำแหน่ง 6814 ให้ย้ายไปดำรงตำแหน่ง เจ้าพนักงานธุรการชำนาญงาน สำนักงานเกษตรอำเภอเมืองแพร่ เลขที่ตำแหน่ง 6833

- นางขวัญณภัทร กาศวิเศษ เจ้าพนักงานธุรการชำนาญงาน สำนักงานเกษตรอำเภอสูงเม่น เลขที่ตำแหน่ง 6904 ให้ย้ายไปดำรงตำแหน่ง เจ้าพนักงานธุรการชำนาญงาน ฝ่ายบริหารทั่วไป สำนักงานเกษตรจังหวัดแพร่ เลขที่ตำแหน่ง 6814

- นางสาวพิมพา บุญนำมา เจ้าพนักงานธุรการปฏิบัติการ สำนักงานเกษตรอำเภอวังชิ้น เลขที่ตำแหน่ง 6919 ให้ย้ายไปดำรงตำแหน่ง เจ้าพนักงานธุรการปฏิบัติงาน สำนักงานเกษตรอำเภอสูงเม่น เลขที่ตำแหน่ง 6904 (ให้ช่วยราชการสำนักงานเกษตรอำเภอวังชิ้น จนกว่าจะมีข้าราชการมาแทนตำแหน่งเดิม)

(2) หนังสือกรมส่งเสริมการเกษตร ด่วนที่สุด ที่ กษ 1002/ว1459 ลงวันที่ 21 ตุลาคม 2563 เรื่อง การแจ้งความประสงค์ขอย้ายไปดำรงตำแหน่งประเภทวิชาการ ระดับชำนาญการพิเศษ ประจำปี 2563 จำนวน 280 ตำแหน่ง โดยสำนักงานเกษตรจังหวัดแพร่ มีตำแหน่ง เกษตรอำเภอลอง เปิดย้ายภายในระบบ จำนวน 1 ตำแหน่ง

(3) คำสั่งกรมส่งเสริมการเกษตร ที่ 1453/2563 ลงวันที่ 15 ตุลาคม 2563 เรื่อง ให้โอนข้าราชการ พลเรือนสามัญ นายอัศพรรธ ขัดสาร เจ้าพนักงานธุรการปฏิบัติการ สำนักงานเกษตรอำเภอลอง สังกัดกรมส่งเสริมการเกษตร กระทรวงเกษตรและสหกรณ์ ให้โอนย้ายไปรับราชการในตำแหน่ง เจ้าพนักงานสิ่งแวดล้อมปฏิบัติงาน องค์การบริหาร ส่วนตำบลวังดิน อำเภอลี้ จังหวัดลำพูน สังกัด กรมส่งเสริมการปกครองส่วนท้องถิ่น กระทรวงมหาดไทย มีผลตั้งแต่ วันที่ 16 ตุลาคม 2563 เป็นต้นไป

**มติที่ประชุม รับทราบ**

**4.1.2 การเตรียมความพร้อมงบลงทุน ปี 2564**

ด้วยกรมส่งเสริมการเกษตร ได้แจ้งรหัสงบประมาณและแหล่งเงินทุน งบลงทุน ประจำปีงบประมาณ พ.ศ. 2564 ของสำนักงานเกษตรจังหวัดแพร่ ตามรายการดังนี้

(1) ปรับปรุงอาคารสำนักงานอัจฉริยะ (Smart Office) สำนักงานเกษตรอำเภอหนองม่วงไข่ งบประมาณ 500,000 บาท

(2) ปรับปรุงอาคารสำนักงานอัจฉริยะ (Smart Office) สำนักงานเกษตรอำเภอวังชิ้น งบประมาณ 500,000 บาท

ขอให้เกษตรอำเภอร่วมกับฝ่ายบริหารทั่วไป จัดทำแผนการใช้จ่ายงบประมาณ รวมถึงเตรียมจัดทำ รูปแบบรายการ สรรหาผู้รับจ้าง เพื่อให้ทันต่อการเบิกจ่ายงบประมาณ หากกรมส่งเสริมการเกษตรได้โอนจัดสรรงบประมาณ มาให้ ทั้งนี้ กรมส่งเสริมการเกษตรได้จัดทำแผนการใช้งบประมาณงบลงทุน ภายในไตรมาสที่ 1 กำหนดให้ต้องมี การประกาศจัดซื้อจัดจ้างให้แล้วเสร็จภายในไตรมาสที่ 1

**มติที่ประชุม รับทราบ มอบหมายให้เกษตรอำเภอที่เกี่ยวข้องเตรียมการดังกล่าวให้พร้อมด้วย และในวันที่ 16 พฤศจิกายน 2563 จังหวัดได้เรียนเชิญผู้อำนวยการกองแผนงานมาบรรยายพิเศษในเวที DW ด้วย หากอำเภอใดประสงค์ขอรับงบลงทุนในด้านต่างๆตามความจำเป้นเร่งด่วน ให้เตรียมเอกสารมอบแก่ท่านด้วย**

**4.1.3 งานบริหารอื่นๆ**

(1) หนังสือกรมส่งเสริมการเกษตรที่ กษ ๑๐๐๒/ว ๑๓๗๙ ลงวันที่ ๗ ตุลาคม ๒๕๖๓ เรื่อง กำหนดวันหยุดราชการเป็นกรณีพิเศษ ตามหนังสือสำนักงานเลขานุการคณะรัฐมนตรี ด่วนที่สุด ที่ นร 0505/ว 545 ลงวันที่ 13 กันยายน 2563 ดังนี้

- กำหนดให้วันพฤหัสบดี ที่ 19 และวันศุกร์ที่ 20 พฤศจิกายน 2563 เป็นวันหยุดราชการเพิ่มเติม เป็นกรณีพิเศษ

- ให้เลื่อนวันหยุดชดเชยวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติและวันพ่อแห่งชาติ จากวันจันทร์ที่ 7 ธันวาคม 2563 เป็นวันศุกร์ที่ 11 ธันวาคม 2563

**มติที่ประชุม รับทราบ**

**4.2 กลุ่มส่งเสริมและพัฒนาการผลิต** นายประภาส สานอูป หัวหน้ากลุ่มส่งเสริมและพัฒนาเกษตรกร แจ้งวาระงาน ดังนี้

**4.2.1 โครงการคลินิกเกษตรเคลื่อนที่ ปีงบประมาณ พ.ศ. 2564**

****

**มติที่ประชุม รับทราบ ในส่วนของคลินิคเกษตรไตรมาสที่ 1 อำเภอเมืองแพร่ ขอพิจารณา ปรับเปลี่ยนเป้าหมายเป็นพื้นที่ตำบลแม่ยม อำเภอเมืองแพร่และคลินิกไตรมาสที่ 2 อำเภอสอง ขอพิจารณา นำงาน Field day โครงการ ศพก. มาร่วมบูรณาการงานคลินิกเกษตรด้วย**

**4.2.2 การจดทะเบียนนิติบุคคลของกลุ่มแปลงใหญ่ ตามแนวทางโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด**

(1) เมื่อ 26 – 29 ตุลาคม 2563 กลุ่มส่งเสริมและพัฒนาการผลิต ได้จัดประชุมกลุ่มแปลงใหญ่พื้นที่จังหวัดแพร่ 8 อำเภอ ที่เสนอขอรับงบโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ตามงบประมาณ พรบ.เงินกู้เพื่อเยียวยาสถานการณ์โรคระบาด Covid-19 จำนวน 44 แปลง โดยมีผู้แทนจากสำนักงานสหกรณ์จังหวัดแพร่ สำนักงานตรวจบัญชีสหกรณ์จังหวัดแพร่ สำนักงานพาณิชย์จังหวัดแพร่ ร่วมคณะ เป็นวิทยากรบรรยายให้ความรู้แนวทางการจดทะเบียนวิสาหกิจชุมชน สหกรณ์และกลุ่มเกษตรกร เพื่อให้ยกสถานะกลุ่มแปลงใหญ่ให้เป็นลักษณะของนิติบุคคล ห้างหุ้นส่วน (จำกัด) สหกรณ์การเกษตร ในการขอรับการสนับสนุน งบโครงการฯ ในลักษณะของงบอุดหนุน ซึ่ง กลุ่มส่งเสริมและพัฒนาการผลิต ได้รวบรวมปัญหา/เงื่อนไข ที่พบของกลุ่มเกษตรกรแปลงใหญ่ โดยเฉพาะเรื่องการจดทะเบียน กานบริหารจัดการกลุ่มในการดำเนินการระบบนิติบุคคล แนวทางวิธีการตรวจสอบบัญชีของกลุ่ม การเสียภาษีรายได้ (ตามเงื่อนไขประเภทการจดทะเบียน) เพื่อนำมาหารือในการดำเนินโครงการต่อไป

(2) แหล่งงบประมาณของโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด สำนักงบประมาณ จะดำเนินการโอนงบประมาณมาตามหน่วยงานระดับกรมฯ ที่รับผิดชอบแปลงใหญ่นั้น ได้แก่ กรมส่งเสริมการเกษตร กรมการข้าว กรมประมง กรมปศุสัตว์ กรมสหกรณ์ สำนักงานการปฏิรูปที่ดิน ในส่วนของแปลงใหญ่ยางพารา จะโอนให้กรมส่งเสริมการเกษตรดำเนินการ เนื่องจากสำนักงานการยางแห่งประเทศไทย มีสถานะเป็นรัฐวิสาหกิจ

**มติที่ประชุม รับทราบ ขอให้เกษตรอำเภอทุกอำเภอ ร่วมกันพิจารณาความพร้อมของกลุ่ม แปลงใหญ่อย่างรอบคอบ ในการทำแผนการใช้จ่ายเงิน/แผนปฏิบัติงานของกลุ่มแปลงใหญ่ที่ขอรับงบประมาณ หากกลุ่มใดพิจารณาแล้วไม่มีความพร้อมหรือพบความเสี่ยงในการใช้งบประมาณไม่คุ้มค่า ขอให้กลุ่ม คืนงบประมาณได้**

**4.2.3 งานเกษตรอัจฉริยะ**

สำนักงานเกษตรจังหวัดแพร่ ได้รับแจ้งจากสำนักงานเกษตรและสหกรณ์จังหวัดแพร่ว่า ในระหว่างวันที่ 12 – 13 พฤศจิกายน 2563 นางดาเรศร์ กิตติโยภาส ผู้ตรวขราชการกระทรวงเกษตรและสหกรณ์ มีกำหนดการตรวจราชการในประเด็นการทำการเกษตรอัจฉริยะในพื้นที่จังหวัดแพร่ โดยเป้าหมายในการดูงาน ในเขตพื้นที่อำเภอเมืองแพร่และอำเภอร้องกวาง ขอให้เกษตรอำเภอเข้าร่วมรับการตรวจราชการด้วย

**มติที่ประชุม รับทราบ**

**4.3 กลุ่มส่งเสริมและพัฒนาเกษตรกร** นางอุมาวลี ใจเอื้อ รักษาการหัวหน้ากลุ่มส่งเสริมและพัฒนาเกษตรกร แจ้งวาระงาน ดังนี้

**4.3.1 โครงการพัฒนาเกษตรกรรุ่นใหม่ให้เป็น Young Smart Farmer ประจำปี 2564**

(1)เป้าหมาย อำเภอละ 5 ราย

(2) คุณสมบัติผู้เข้าร่วมโครงการ

- มีอายุระหว่าง 17 – 45 ปี และเริ่มต้นทำการเกษตร

- มีความมุ่งมั่นตั้งใจในการทำการเกษตร ต้องการพัฒนาศักยภาพและคุณภาพชีวิตตนเอง สมัครใจเข้าร่วมโครงการและต้องเข้าร่วมกิจกรรมตลอดระยะเวลาโครงการ

- ขึ้นทะเบียนเกษตรกรกับกรมส่งเสริมการเกษตรแล้ว

(3) หลักฐานการสมัคร

- สำเนาบัตรประจำตัวประชาชน

- สำเนาทะเบียนเกษตรกร หน้าที่มีชื่อ – สกุลของตนเอง

**มติที่ประชุม รับทราบ**

**4.3.2 การดำเนินโครงการส่งเสริมและพัฒนากลุ่มยุวเกษตรกรที่จัดตั้งใหม่ ในปีงบประมาณ พ.ศ. 2563**

ด้วยกรมส่งเสริมการเกษตร ให้ความเห็นชอบดำเนินโครงการส่งเสริมและพัฒนากลุ่มยุวเกษตรเกษตรกรที่จัดตั้งใหม่ ในปีงบประมาณ พ.ศ.2563 ร่วมกับมูลนิธิส่งเสริมยุวเกษตรกรไทยในพระราชูปถัมภ์ สมเด็จพระเทพรัตนราชสุดาฯสยามบรมราชกุมารี โดยมูลนิธิฯ จะสนับสนุนเงินงบประมาณในการดำเนินกิจกรรม ให้แก่กลุ่มยุวเกษตรกรที่จัดตั้งใหม่ ในปีงบประมาณ พ.ศ. 2563 จังหวัดละ 1 กลุ่มๆละ 5,000 บาท ทั้งนี้จะโอนเงินเข้าบัญชีกลุ่มยุวเกษตรกรโดยตรง

สำนักงานเกษตรจังหวัดแพร่ ขอให้สำนักงานเกษตรอำเภอทุกอำเภอคัดเลือกกลุ่มยุวเกษตรกร ที่จัดตั้งใหม่ ในปีงบประมาณ พ.ศ. 2563 และไม่เคยได้รับงบประมาณจากกรมส่งเสริมการเกษตร จำนวน 1 กลุ่ม เพื่อพิจารณาคัดเลือกเข้าร่วมโครงการฯดังกล่าว

**มติที่ประชุม รับทราบ**

**4.3.3 งานภัยธรรมชาติ**

การดำเนินงานให้ความช่วยเหลือผู้ประสบภัยพิบัติจังหวัดแพร่ กรณีอุทกภัย เนื่องจากอิทธิพล ของร่องมรสุมกำลังแรงพาดผ่านภาคเหนือและภาคตะวันออกเฉียงเหนือ ซึ่งได้ประชุมเพื่อพิจารณาการ ให้ความช่วยเหลือของคณะกรรมการให้ความช่วยเหลือ ผู้ประสบภัยพิบัติจังหวัดแพร่ (ก.ช.ภ.จ.) เมื่อวันที่ 26 ตุลาคม 2563 โดยมีนายสมหวัง พ่วงบางโพ ผู้ว่าราชการจังหวัดแพร่เป็นประธานการประชุม และได้มีมติให้ความช่วยเหลือในส่วนของความเสียหายด้านพืช จำนวน 4 อำเภอ พื้นที่ 2,659.25 ไร่ เป็นเงิน 3,129,124.75 บาท โดยมีรายละเอียด ดังนี้



**มติที่ประชุม รับทราบ**

**4.3.4 งานตลาดเกษตรกร**

กรมส่งเสริมการเกษตร แจ้งรับสมัครกลุ่มเกษตรกร สถาบันเกษตรกร วิสาหกิจชุมชน แปลงใหญ่ ที่ประกอบกิจการประเภทขายผลไม้สด ผลไม้อบแห้ง พืชผักตามฤดูกาล ผลิตภัณฑ์แปรรูปทางการเกษตร เพื่อร่วมจำหน่ายสินค้า ณ ตลาดทิพย์นิมิตร อำเภอบบางพลี จังหวัดสมุทรปราการ จำนวน 3 ระยะ ตั้งแต่เดือนพฤศจิกายน 2563 เป็นต้นไป โดยค่าใช้จ่ายทางตลาดยินดีสนับสนุนให้ในลักษณะฟรีค่าเช่าแผงจำหน่ายผลผลิต สนใจสมัครได้ที่ จดหมายอิเล็กทรอนิกส์ กลุ่มพัฒนาธุรกิจเกษตร สำนักส่งเสริมและจัดการสินค้าเกษตร (สสจ.) กรมส่งเสริมการเกษตรfarmdev62.doae.go.th ภายใน 30 ตุลาคม 2563

**มติที่ประชุม รับทราบ**

**4.4 กลุ่มอารักขาพืช** นายสมเกียรติ ทะฤาษี หัวหน้ากลุ่มอารักขาพืช แจ้งวาระงานดังนี้

**4.4.1 ผลการจัดส่งรายงานแปลงพยากรณ์ จำนวน 25 แปลง**

**หมายเหตุ :** ชนิดพืชในพื้นที่เสี่ยงกรมส่งเสริมการเกษตรเป็นผู้กำหนด

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **อำเภอ** | **จำนวนแปลงพยากรณ์** | **ชนิดพืช** | | **จำนวนแปลงที่รายงาน** | | | | **รวมแปลง** | |
| **พื้นที่ ศจช. 2 แปลง** | **พื้นที่เสี่ยง** | **พุธที่ 7** | **พุธที่ 14** | **พุธที่21** | **พุธที่ 28** | **เป้า** | **รายงาน** |
| เมืองแพร่ | 3 | ข้าว | ข้าว | 3 | 3 | 3 | 3 | 12 | 12 |
| ร้องกวาง | 3 | ข้าว | ข้าวโพด | 3 | 3 | 3 | 3 | 12 | 12 |
| ลอง | 3 | ข้าว, มันสำปะหลัง | มันปะหลัง | 2 | 3 | 3 | 0 | 12 | 8 |
| สูงเม่น | 3 | ข้าว | ข้าว | 3 | 1 | 3 | 3 | 12 | 10 |
| เด่นชัย | 4 | ข้าวโพด, ยางพารา | ข้าว, มันสำปะหลัง | 4 | 4 | 4 | 4 | 16 | 16 |
| สอง | 3 | ข้าว | ข้าวโพด | 3 | 3 | 3 | 3 | 12 | 12 |
| วังชิ้น | 3 | ส้มเขียวหวาน | ข้าว | 0 | 0 | 2 | 1 | 12 | 3 |
| หนองม่วงไข่ | 3 | ข้าว | ข้าว | 3 | 3 | 3 | 3 | 12 | 12 |
| **รวม** | **25** |  | | **21** | **20** | **24** | **20** | **100** | **85** |

**มติที่ประชุม รับทราบ**

**4.4.2 การรายงานการระบาดศัตรูพืชสำคัญ** (ข้อมูล ณ วันที่ 28 ตุลาคม 2563)

**(1) รายงานพื้นที่ยืนต้น**

|  |  |  |  |  |  |  |  |
| --- | --- | --- | --- | --- | --- | --- | --- |
| **อำเภอ** | **พื้นที่ยืนต้น (ไร่)** | | | | | | |
| **ข้าว** | **ข้าวโพด** | **มันสำปะหลัง** | **ปาล์มน้ำมัน** | **ยางพารา** | **อ้อย** | **รวม**  **ชนิดพืช** |
| เมืองแพร่ | 55,046.00 | 15.00 | 309.00 | **0.00** | **0.00** | 0.00 | 3 |
| ร้องกวาง | 32,464.00 | 0.00 | 276.22 | **703.37** | **4074.24** | 202.25 | 5 |
| ลอง | 41,487.00 | 0.00 | 14,506.00 | **0.00** | **8720.00** | 0.00 | 3 |
| สูงเม่น | **0.00** | 2,952.00 | 160 | **0.00** | **253.00** | 0.00 | 3 |
| เด่นชัย | 37,083.00 | 155.00 | 4,410.00 | **0.00** | **1856.00** | 0.00 | 4 |
| สอง | 35,740.00 | 0.00 | 205 | **0.00** | **0.00** | 0.00 | 2 |
| วังชิ้น | 14,088.00 | 0.00 | 3,530.00. | **124.00** | **2443.00** | 36.75 | 5 |
| หนองม่วงไข่ | 19,481.00 | 75.00 | 0.000 | **0.00** | **0.00** | 0.00 | 2 |
| **รวม** | **235,389.00** | **3,197.00** | **23,396.22** | **827.37** | **17,346.24** | **239.00** |  |

**(2)รายงานการระบาดศัตรูพืช**

|  |  |  |  |  |
| --- | --- | --- | --- | --- |
| **ชนิดพืช** | **ศัตรูพืช** | **อำเภอ** | **พื้นที่**  **(ไร่)** | **รวมพื้นที่**  **การระบาด (ไร่)** |
| ข้าว | โรคไหม้ | เมืองแพร่ | 414 | 483 |
|  | ลอง | 69 |
| เพลี้ยไฟ | สอง | 465 | 465 |
| เพลี้ยกระโดดสีน้ำตาล | วังชิ้น | 4 | 49 |
| เมืองแพร่ | 45 |
| เพลี้ยกระโดดหลังขาว | สอง | 764 | 764 |
| ใบจุดสีน้ำตาล | ลอง | 9 | 9 |
| ข้าวโพด | หนอนกระทู้ข้าวโพดลายจุด | เมืองแพร่ | 171 |  |
|  |  | ลอง | 1,524 | 2,627 |
|  |  | วังชิ้น | 932 |  |

**มติที่ประชุม รับทราบ ขอให้เกษตรอำเภอพิจารณาตัวเลขในการรายงานพื้นที่ยืนต้นว่าเป็นไปตามที่รายงานผ่านระบบสารสนเทศหรือไม่ เช่นพื้นที่ยางพารา ที่ยังคงยืนต้น แต่รายงานตัวเลขเป็น 0**

**4.4.3 โครงการพัฒนาธุรกิจบริการดินและปุ๋ยเพื่อชุมชน (One Stop Service)**

**(1) หลักการและเหตุผล**

ผลจากการระบาดของโรคติดเชื้อไวรัสโคโรนา 2019 ได้ส่งผลกระทบต่อการผลิตและการระบายสินค้าเกษตรของเกษตรกรไทย โดยการผลิตต้องอาศัยปุ๋ยเคมีซึ่งเป็นปัจจัยสำคัญเพื่อการผลิตสินค้าให้ได้ทั้งปริมาณและคุณภาพ ซึ่งทำให้เกษตรกรได้รับผลกระทบ เนื่องจากประเทศไทยต้องนำเข้าปุ๋ยเคมีเป็นส่วนใหญ่ ร้อยละ 95 ปี 2562 ปริมาณนำเข้า 5,022,101 ตัน คิดเป็นมูลค่า 50,970 ล้านบาท จึงทำให้เกษตรกรมีต้นทุนการผลิตที่สูงอันเนื่องจากการใช้ปุ๋ยเคมี ประกอบกับเกษตรกรส่วนใหญ่ใช้ปุ๋ยเคมีเกินความจำเป็น ส่งผลให้ต้นทุนการผลิตต่อไร่ สูง และยังทำให้ต้นพืชอ่อนแอต่อการเข้าทำลายของศัตรูพืช ต้องใช้สารป้องกันกำจัดศัตรูพืชเพิ่มมากขึ้น ทำให้ เป็นอันตรายกับเกษตรกรและเกิดการปนเปื้อนในสภาพแวดล้อม จึงจำเป็นต้องสร้างความเข้มแข็งและพึ่งพาตนเองให้แก่เกษตรกรในการจัดหาปุ๋ยที่มีคุณภาพใช้ในชุมชนและช่วยทำให้เกษตรกรใช้ปุ๋ยถูกต้องตามความอุดมสมบูรณ์ ของดินและชนิดพืช สามารถเพิ่มประสิทธิภาพการผลิต ทั้งลดต้นทุนการใช้ปุ๋ยเคมีและผลผลิตเพิ่มขึ้น ประกอบกับประเทศไทยเป็นครัวของโลก สินค้าเกษตรและอาหารของไทยมีศักยภาพ หากมีการพัฒนาการผลิตให้มีประสิทธิภาพและมีคุณภาพ จะเกิดประโยชน์ทั้งต่อเกษตรกรผู้ผลิต ทำให้มีรายได้เพิ่มขึ้นและเกิดประโยชน์ต่อประเทศชาติ

จากผลการติดตามการพัฒนาศูนย์เครือข่ายของศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ในพื้นที่ ภายใต้แผนงานบูรณาการพัฒนาและส่งเสริมเศรษฐกิจฐานรากของกระทรวงเกษตรและสหกรณ์ โครงการศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ปีงบประมาณ 2563 ในไตรมาสที่ 2 สำนักงานเศรษฐกิจการเกษตร รายงานประเด็นที่พบ คือ การสนับสนุนศูนย์เครือข่ายของ ศพก. ส่วนใหญ่เป็น การสนับสนุนขั้นพื้นฐาน ขาดการสนับสนุนเพื่อต่อยอดการผลิต หรือการทำกิจกรรมในรูปแบบกลุ่ม โดยมีข้อเสนอแนะว่า ควรพิจารณาให้งบประมาณเพื่อการลงทุนเพื่อการต่อยอดให้กับศูนย์เครือข่าย เนื่องจาก ศูนย์เครือข่ายส่วนใหญ่ดำเนินกิจกรรมในรูปแบบกลุ่มเกษตรกร และมีพื้นที่ตั้งศูนย์อยู่ในพื้นที่สาธารณประโยชน์ และควรให้การสนับสนุนศูนย์เครือข่าย ศพก. ที่ทำหน้าที่ในการให้บริการอย่างต่อเนื่อง ซึ่งศูนย์จัดการดินปุ๋ยชุมชน (ศดปช.) เป็นเครือข่ายหนึ่งของ ศพก. ที่มีบทบาทภารกิจเป็นแหล่งเรียนรู้และให้บริการด้านดินและปุ๋ยของชุมชน ควรได้รับการพัฒนาต่อยอดให้สามารถดำเนินธุรกิจบริการดินและปุ๋ยเพื่อชุมชน (One Stop Service) เพื่อขยายผลการเกษตรแม่นยำ เพิ่มประสิทธิภาพและลดต้นทุนการผลิต สร้างรายได้ และมีความยั่งยืน

**(2) วัตถุประสงค์**

- เพื่อให้เกษตรกรที่ได้รับผลกระทบจากการระบาดของโรคติดเชื้อไวรัสโคโรนา 2019 สามารถ เพิ่มประสิทธิภาพและลดต้นทุนการผลิต ด้วยการประยุกต์ใช้เทคโนโลยีและนวัตกรรมในการวิเคราะห์ดินและใช้ปุ๋ยตามค่าวิเคราะห์ดิน

- เพื่อพัฒนาศูนย์จัดการดินปุ๋ยชุมชน (ศดปช.) ที่มีศักยภาพให้สามารถดำเนินธุรกิจในการจัดหาปุ๋ย ที่มีคุณภาพใช้ในชุมชน สร้างความเข้มแข็งและพึ่งพาตนเองให้แก่เกษตรกร

**(3) เกษตรกรเป้าหมายในโครงการ**

เกษตรกรสมาชิกศูนย์จัดการดินปุ๋ยเพื่อชุมชน (ศดปช.) และแปลงใหญ่ ที่ปลูกพืชเศรษฐกิจสำคัญ (ข้าว ข้าวโพดเลี้ยงสัตว์ อ้อย มันสำปะหลัง ไม้ผล พืชผัก ยางพารา ปาล์มน้ำมัน) ใน 7 ศูนย์ (ศดปช.) ของจังหวัดแพร่ จำนวนเกษตรกรประมาณ 1,900 ราย (อย่างต่ำ 272 ราย ต่อศูนย์/อำเภอ)

**(4) พื้นที่ดำเนินการ**

ทุกอำเภอในจังหวัดแพร่ ยกเว้น อำเภอวังชิ้น

**(5) งบประมาณ 1,273,360 บาท**

**(6) หน่วยงานดำเนินการ**

- สำนักงานเกษตรจังหวัดแพร่

- สำนักงานเกษตรอำเภอ 7 อำเภอ

**(7) ระยะเวลาดำเนินการ** : สิงหาคม 2563 - กันยายน 2564

**- การเตรียมการ** เดือน สิงหาคม - กันยายน 2563

**- การดำเนินงานโครงการ** เดือนกันยายน 2563 - กันยายน 2564

**- การสรุปรายงานผลการดำเนินโครงการ** เดือนกันยายน - ธันวาคม 2564

**(8) วิธีดำเนินการ**

- กรมส่งเสริมการเกษตรจัดทำคู่มือการปฏิบัติงาน เพื่อให้สำนักงานเกษตรจังหวัด สำนักงานเกษตรอำเภอ และเกษตรกรที่เข้าร่วมโครงการได้เข้าใจขั้นตอน วิธีการดำเนินงาน แนวทางการจัดหาวัสดุอุปกรณ์และครุภัณฑ์ และการบริหารจัดการ

- กรมส่งเสริมการเกษตรและจังหวัด บริหารจัดการงบประมาณโครงการตามระเบียบที่กำหนด

- อำเภอ จัดฝึกอบรมเชิงปฏิบัติการพัฒนาเทคนิค และการบริหารธุรกิจ ให้แก่สมาชิก ศดปช. จำนวน 2 ครั้ง

- อำเภอ จัดเวทีเชื่อมโยงเครือข่ายตัวแทน ศดปช. ศพก. และแปลงใหญ่ ที่เป็นเป้าหมาย จำนวน 2 ครั้ง โดยมีจังหวัดเป็นที่ปรึกษา

- จังหวัด จัดหาวัสดุอุปกรณ์และครุภัณฑ์ โดยให้เป็นไปตามขั้นตอนการปฏิบัติงาน ประกอบด้วย ชุดตรวจวิเคราะห์ดิน (Soil test kit) จำนวน 10 ชุดต่อศูนย์ (1 ชุดตรวจได้ 50 ตัวอย่าง), แม่ปุ๋ย 3 สูตร ได้แก่ สูตร 46-0-0 จำนวน 60 กระสอบ/ศูนย์, สูตร 18-46-0 จำนวน 30 กระสอบ/ศูนย์ สูตร 0-0-60 จำนวน 30 กระสอบ/ศูนย์และ เครื่องผสมปุ๋ย จำนวน 1 เครื่องต่อศูนย์ (ประมาณ 360,000 บาท/ศูนย์)

- ประธานศูนย์จัดการดินปุ๋ยชุมชน ต้องผ่ายการฝึกอบรมและจดทะเบียนผู้จำหน่ายปุ๋ยเคมี ผ่านกรมวิชาการเกษตร

- ศูนย์จัดการดินปุ๋ยชุมชนให้บริการดินและปุ๋ย ได้แก่ การตรวจวิเคราะห์ดิน แปลผล ให้คำแนะนำการจัดการดินและปุ๋ยเบื้องต้น การจัดหาแม่ปุ๋ยมาจำหน่าย และบริการเครื่องผสมปุ๋ย แก่เกษตรกรเป้าหมาย ในโครงการที่มาใช้บริการ และต้องมีการบันทึกข้อมูลผลการวิเคราะห์ดิน คำแนะนำการใช้ปุ๋ยและข้อมูลอื่นๆ ที่เกี่ยวข้องของเกษตรกรเป้าหมายในโครงการตามที่กำหนดในแบบรายงาน เพื่อรวบรวมจัดทำ Data base ของผู้ใช้บริการในโครงการ

- กรมส่งเสริมการเกษตรพัฒนา Platform และ Application ในการให้คำแนะนำการใช้ปุ๋ยและ เก็บข้อมูล Data Base เพื่อนำไปพัฒนาให้เกิดระบบช่วยในการตัดสินใจการใช้ปุ๋ยให้แก่เกษตรกรในอนาคต

- กรมส่งเสริมการเกษตร บริหารจัดการโครงการ กำกับ ติดตาม ประเมินผล

**(9) ผลที่คาดว่าจะได้รับ**

- เกษตรกรสมาชิก ศดปช. และแปลงใหญ่ ที่ปลูกพืชเศรษฐกิจสำคัญ ได้แก่ ข้าว ข้าวโพดเลี้ยงสัตว์ มันสำปะหลัง อ้อย ยางพารา ปาล์มน้ำมัน ไม้ผล พืชผัก ที่เข้าร่วม โครงการ นำองค์ความรู้ไปปฏิบัติ สามารถ ลดต้นทุนการใช้ปุ๋ยเคมีเฉลี่ย ร้อยละ 20

- จำนวนปริมาณการใช้ปุ๋ยเคมีของเกษตรกรเป้าหมายลดลงร้อยละ 20

- จำนวนศูนย์จัดการดินปุ๋ยชุมชนที่ดำเนินธุรกิจในการจัดหาปุ๋ยเคมีที่มีคุณภาพใช้ในชุมชน จำนวน 7 ศูนย์

4.4.4 โครงการบูรณาการกับ ทสจ. (ทำเห็ดฟางในตะกร้า) คงเหลือการทำปุ๋ยหมัก ผู้รับจ้างกำลังจะจัดส่งวัสดุการเกษตรให้แก่อำเภอ เพื่อดำเนินการในพื้นที่ต่อไป

4.4.5 การเตรียมความพร้อมโครงการโรงเรือนผัก งบ อบจ.แพร่ ปี 2564 (P8) หลังจากได้รับการอนุมัติจะเรียกประชุมหารือเจ้าหน้าที่อำเภออีกครั้ง


**มติที่ประชุม รับทราบ**

**4.5 กลุ่มยุทธศาสตร์และสารสนเทศ** นายภูวสิษฏ์ จันทร์ทอง หัวหน้ากลุ่มยุทธศาสตร์และสารสนเทศ แจ้งวาระงาน ดังนี้


**4.5.1 งานระบบส่งเสริมการเกษตร (T&V system)**

(1) ด้วยกรมส่งเสริมการเกษตร ได้พัฒนาระบบสารสนเทศการบันทึกแผน/ผลการทำงานประจำเดือนตามระบบส่งเสริมการเกษตร ผ่านทางเว็บไซต์ tandv.doae.go.th โดยใช้ username เป็นหมายเลขบัตรประชาชนและ password เป็น วันเดือนปีเกิด ซึ่งกรมส่งเสริมการเกษตร ได้กำหนดให้การบันทึกแผนรายบุคคลของทุกเดือนให้แล้วเสร็จภายในวันที่ 5 ของเดือน พร้อมให้ผู้อนุมัติ (เกษตรจังหวัด หัวหน้ากลุ่ม เกษตรอำเภอ) อนุมัติแผนการทำงานรายบุคคลและหน่วยงาน ภายในวันที่ 10 ของทุกเดือน และการบันทึกผลรายบุคคลและหน่วยงาน ให้เสร็จภายในวันที่ 5 ของเดือนถัดไป (ในรอบเดือนตุลาคม-ธันวาคม ระบบจะเปิดให้ดำเนินการสามารถบันทึกย้อนหลังได้เป็นกรณีพิเศษ จนถึง 5 มกราคม 2564) ซึ่งเป้าหมายผู้ที่ต้องบันทึกข้อมูลดังกล่าว ได้แก่เกษตรจังหวัด หัวหน้ากลุ่ม เกษตรอำเภอและนักวิชาการส่งเสริมการเกษตรระดับจังหวัดและอำเภอทุกราย ทั้งนี้ สำนักงานเกษตรจังหวัดแพร่ ได้ดำเนินการจัดส่งปฏิทินการปฏิบัติงานตามระบบส่งเสริมการเกษตรประจำปี 2564 เพื่อใช้เป็นแนวทางประกอบในการบันทึกข้อมูลในระบบ ให้แก่ กลุ่ม/ฝ่ายและอำเภอแล้ว สำหรับรายละเอียด/วิธีการใช้งานระบบฯ ผู้เกี่ยวข้องสามารถศึกษา ได้ในคู่มือการทำงานตาม QR code

****

****

(2) สำนักงานเกษตรจังหวัดแพร่ ได้จัดทำคำสั่งจังหวัดแพร่ที่ 3129/2563 ลงวันที่ 22 ตุลาคม 2563 ในการแต่งตั้งคณะนิเทศงานตามระบบส่งเสริมการเกษตร ระดับจังหวัด จำนวน 4 ทีม ซึ่งจะได้เริ่มดำเนินการติดตามนิเทศงานอำเภอตามระบบส่งเสริมการเกษตร ตามแผนการนิเทศงาน ตั้งแต่เดือนพฤศจิกายน 2563 เป็นต้นไป โดยทุกอำเภอจะได้รับแจ้งประเด็นการนิเทศงานของแต่ละกลุ่ม/ฝ่าย ทางหนังสือราชการต่อไป

 (3) สำนักงานเกษตรจังหวัดแพร่ ได้มีหนังสือราชการแจ้งขอให้ทุกอำเภอ ดำเนินการจัดตั้งทีมขับเคลื่อนงานส่งเสริมการเกษตร ระดับอำเภอ ประจำปี พ.ศ. 2564 โดยกำหนดให้มีทีมขับเคลื่อนงานระดับอำเภอ จำนวน 1 – 2 ทีม ตามความเหมาะสมและจำนวนนักวิชาการส่งเสริมการเกษตรในอำเภอ พร้อมขอให้ส่งสำเนา คำสั่งมอบหมายหน้าที่การงานของสำนักงานเกษตรอำเภอ ที่ได้ดำเนินการปรับปรุงข้อมูลบุคลากรและข้อมูลงานที่ได้รับมอบหมายเป็นปัจจุบันแล้ว ส่งให้สำนักงานเกษตรจังหวัดแพร่ ภายในวันที่ 6 พฤศจิกายน 2563 ต่อไป

(4) สำนักงานเกษตรจังหวัดแพร่ ได้กำหนดแผนการจัดเวทีแลกเปลี่ยนเรียนรู้ระดับอำเภอ (DW) ครั้งที่ 1 ในวันที่ 16 พฤศจิกายน 2563 ณ โรงแรมแพร่นครา เพื่อเป็นการมอบแนวทางการทำงานส่งเสริมการเกษตร ประจำปี พ.ศ. 2564 จากการที่ผู้บริหารระดับจังหวัด ได้เข้าร่วมการสัมมนาชี้แจงแนวทางการดำเนินงานกรมส่งเสริมการเกษตร ประจำปี พ.ศ. 2564 เมื่อวันที่ 21 – 22 ตุลาคม 2563 ที่ผ่านมา และขอให้ผู้รับผิดชอบงาน/โครงการ/งบประมาณ ระดับจังหวัดของแต่ละกลุ่ม/ฝ่าย ได้จัดเตรียมข้อมูลเพื่อชี้แจงโครงการและงบประมาณ ประจำปี พ.ศ. 2564 ภายใต้งบประมาณงบปกติ งบพัฒนาจังหวัดแพร่ งบกลุ่มจังหวัดภาคเหนือตอนบน 2 และ งบเงินกู้เพื่อฟื้นฟูประเทศจากสถานการณ์ Covid-19 (งบโครงการประเภท 3.1 และ 3.2) เพื่อเตรียมความพร้อม วางแผนการทำงาน แลกเปลี่ยนประเด็น/วิธีการทำงานร่วมกันให้เป็นไปอย่างถูกต้อง ตามวัตถุประสงค์และ ระเบียบราชการต่อไป

**มติที่ประชุม รับทราบ**

**4.5.2 งานทะเบียนเกษตรกร (ทบก.)และงานข้อมูลด้านการเกษตร**

(1)กรมส่งเสริมการเกษตร เร่งรัดการดำเนินการตรวจสอบและยืนยันการประชาคม ผู้ปลูกข้าว นาปี 2563/64 และการขึ้นทะเบียนเกษตรกรผู้ปลูกข้าวโพดเลี้ยงสัตว์ ปี 2563/64 ฤดูฝน เพื่อรองรับ การช่วยเหลือตามมาตรการภาครัฐ โดยกำหนดให้ **ทุกแปลงต้องมีพิกัดแปลง หากไม่มีพิกัด ข้อมูลจะไม่นำส่ง ธกส.** และให้บันทึกให้แล้วเสร็จภายในวันที่ 15 พฤศจิกายน 2563 และประชาคมภายใน 30 พฤศจิกายน 2563 (เฉพาะข้าวนาปี)

**ผลการขึ้นทะเบียนเกษตรกรผู้ปลูกข้าวนาปี ตามที่ตั้งแปลง ปี 2563/64 ณ วันที่ 25 ตุลาคม 2563**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **อำเภอ** | **บันทึก(รวม)** | | | **จัดชุดตรวจสอบ** | | | **ผ่านการตรวจสอบ** | | |
| **ครัวเรือน** | **แปลง** | **เนื้อที่ (ไร่)** | **ครัวเรือน** | **แปลง** | **เนื้อที่ (ไร่)** | **ครัวเรือน** | **แปลง** | **เนื้อที่ (ไร่)** |
| [**แพร่**](http://farmer.doae.go.th/report/report63/report_rice_63_fmdfbd/) | 44,088 | 110,931 | 301,649.39 | 39,612 | 99,802 | 264,185.67 | 27,938 | 70,678 | 185,123.81 |
| [**เมืองแพร่**](http://farmer.doae.go.th/report/report63/report_rice_63_fmdfbd_ap/54/01/) | 8,083 | 22,920 | 57,015.50 | 8,027 | 22,705 | 56,456.17 | 5,004 | 13,399 | 34,235.18 |
| [**ร้องกวาง**](http://farmer.doae.go.th/report/report63/report_rice_63_fmdfbd_ap/54/02/) | 5,126 | 11,461 | 36,420.32 | 5,125 | 11,459 | 36,412.07 | 5,052 | 11,270 | 35,672.32 |
| [**ลอง**](http://farmer.doae.go.th/report/report63/report_rice_63_fmdfbd_ap/54/03/) | 8,100 | 17,680 | 44,796.32 | 8,053 | 17,537 | 44,405.17 | 6,965 | 14,829 | 37,306.51 |
| [**สูงเม่น**](http://farmer.doae.go.th/report/report63/report_rice_63_fmdfbd_ap/54/04/) | 6,376 | 21,159 | 45,866.20 | 6,310 | 20,815 | 45,174.09 | 5,681 | 18,476 | 39,048.11 |
| [**เด่นชัย**](http://farmer.doae.go.th/report/report63/report_rice_63_fmdfbd_ap/54/05/) | 2,074 | 4,980 | 14,927.51 | 2,074 | 4,980 | 14,927.51 | 2,050 | 4,901 | 14,613.86 |
| [**สอง**](http://farmer.doae.go.th/report/report63/report_rice_63_fmdfbd_ap/54/06/) | 5,743 | 13,323 | 46,072.46 | 1,416 | 2,981 | 10,469.64 | 201 | 348 | 1,175.86 |
| [**วังชิ้น**](http://farmer.doae.go.th/report/report63/report_rice_63_fmdfbd_ap/54/07/) | 7,068 | 13,179 | 36,416.05 | 7,044 | 13,101 | 36,217.81 | 1,073 | 1,707 | 4,697.47 |
| [**หนองม่วงไข่**](http://farmer.doae.go.th/report/report63/report_rice_63_fmdfbd_ap/54/08/) | 2,515 | 6,229 | 20,135.06 | 2,513 | 6,224 | 20,123.23 | 2,366 | 5,748 | 18,374.52 |

**การขึ้นทะเบียนเกษตรกรผู้ปลูกข้าวโพดเลี้ยงสัตว์ ปี 2563/64 ฤดูฝน ณ วันที่ 25 ตุลาคม 2563**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **อำเภอ** | **บันทึก(รวม)** | | | **จัดชุดตรวจสอบ** | | | **ผ่านการตรวจสอบ** | | |
| **ครัวเรือน** | **แปลง** | **พิ้นที่ (ไร่)** | **ครัวเรือน** | **แปลง** | **พิ้นที่ (ไร่)** | **ครัวเรือน** | **แปลง** | **พิ้นที่ (ไร่)** |
| [**แพร่**](http://farmer.doae.go.th/report/report63/report_corn_63_fmdfbd_1/) | 14,328 | 25,589 | 187,988.74 | 11,998 | 20,857 | 151,200.58 | 9,317 | 16,066 | 123,009.55 |
| [**เมืองแพร่**](http://farmer.doae.go.th/report/report63/report_corn_63_fmdfbd_ap_1/54/01/) | 704 | 1,195 | 5,109.57 | 649 | 1,093 | 4,802.82 | 286 | 418 | 1,681.27 |
| **ร้**[**องกวาง**](http://farmer.doae.go.th/report/report63/report_corn_63_fmdfbd_ap_1/54/02/) | 4,421 | 8,228 | 69,954.75 | 4,419 | 8,223 | 69,868.50 | 4,317 | 7,954 | 67,412.86 |
| [**ลอง**](http://farmer.doae.go.th/report/report63/report_corn_63_fmdfbd_ap_1/54/03/) | 3,738 | 6,150 | 46,082.56 | 3,707 | 6,069 | 45,534.30 | 3,297 | 5,388 | 41,263.59 |
| [**สูงเม่น**](http://farmer.doae.go.th/report/report63/report_corn_63_fmdfbd_ap_1/54/04/) | 280 | 573 | 1,370.66 | 270 | 558 | 1,310.66 | 242 | 477 | 1,176.27 |
| [**เด่นชัย**](http://farmer.doae.go.th/report/report63/report_corn_63_fmdfbd_ap_1/54/05/) | 415 | 579 | 4,677.64 | 413 | 575 | 4,595.14 | 402 | 555 | 4,458.89 |
| [**สอง**](http://farmer.doae.go.th/report/report63/report_corn_63_fmdfbd_ap_1/54/06/) | 3,196 | 6,312 | 45,989.57 | 959 | 1,807 | 10,352.24 | 406 | 640 | 3,681.99 |
| [**วังชิ้น**](http://farmer.doae.go.th/report/report63/report_corn_63_fmdfbd_ap_1/54/07/) | 1,212 | 1,671 | 10,523.72 | 1,202 | 1,656 | 10,467.43 | 135 | 180 | 1,514.37 |
| [**หนองม่วงไข่**](http://farmer.doae.go.th/report/report63/report_corn_63_fmdfbd_ap_1/54/08/) | 495 | 881 | 4,280.28 | 493 | 876 | 4,269.49 | 285 | 454 | 1,820.32 |

(2) กรมส่งเสริมการเกษตร โดยศูนย์เทคโลโลยีและสารสนเทศ (ศสท.) ได้ดำเนินการจัดทำระบบวาดแปลงเกษตรกรใหม่ ผ่านทางเว็บไซต์ [geoplots.doae.go.th](http://geoplots.doae.go.th/%20ซึ้ง) ระบบนี้จะง่ายต่อการตรวจสอบการวาดแปลง โดยระบบใหม่นี้จะสามารถแสดงตำแหน่งที่ตั้งแปลง ตามที่ได้ระบุพิกัดไว้ในระบบทะเบียนเกษตรกร (ทบก.) และ ทางส่วนกลางจะมีการตรวจสอบผลการวาดแปลงให้แก่ผู้บันทึกข้อมูล หากพบแปลงกรณีพื้นที่แจ้งปลูกกับพื้นที่ วาด ต่างกันเกิน 10% จะไม่สามารถส่งข้อมูลเพื่อดำเนินการจัดชุดได้

(3) เน้นย้ำการบันทึกข้อมูลระบบภัยธรรมชาติ ต้องมีการบันทึกข้อมูลทะเบียนเกษตรกร ให้แล้วเสร็จก่อนจะบันทึกเข้าระบบทะเบียนเกษตรกร เพื่อความถูกต้องในการรับรองเอกสารต่างๆ ของคณะกรรมการให้ความช่วยเหลือภัยธรรมชาติในระดับต่างๆ ที่ต้องลงนามรับรองความถูกต้องเพื่อช่วยเหลือเกษตรกร

**มติที่ประชุม รับทราบ**

**4.6 อำเภอเมืองแพร่** นางพนัชกร จันทร์ทวี รักษาการเกษตรอำเภอเมืองแพร่ แจ้งวาระงาน ดังนี้

(1) โครงการ 1 ตำบล 1 เกษตรทฤษฎีใหม่ มีเกษตรกรผ่านการพิจารณาเข้าร่วมโครงการในทั้ง 3 ระยะ จำนวน 25 รายและมีการจ้างงาน 10 ราย

(2) เรื่องร้องเรียนโครงการ 1 ตำบล 1 เกษตรทฤษฎีใหม่ สำนักงานเกษตรและสหกรณ์จังหวัดแพร่ มีการนัดหมายพูดคุยทำความเข้าใจผู้ร้องเรียน ในประเด็นเรื่องร้องเรียนถึงกรมส่งเสริมการเกษตรและศูนย์ดำรงธรรมจังหวัดแพร่ ณ ตำบลสวนเขื่อน ในวันที่ 3 พฤศจิกายน 2563

**มติที่ประชุม รับทราบ**

**4.7 อำเภอสูงเม่น** นายศุภมิตร อินต๊ะ เกษตรอำเภอสูงเม่น แจ้งวาระงาน ดังนี้

(1) ตามที่เกษตรกรตำบลบ้านปง ตำบล ได้แจ้งปัญหาข้อร้องเรียนราคาข้าวเหนียวตกต่ำ ทางนายอำเภอสูงเม่นและเกษตรอำเภอ ได้ชี้แจงทำความเข้าใจมาตรการภาครัฐ ซึ่งกำลังอยู่ในการพิจารณาของ คณะรัฐมตรี ได้แก่ การประกันราคาข้าวและมาตรการคู่ขนาน ในการช่วยเหลือเกษตรกร

**มติที่ประชุม รับทราบ ขอให้เกษตรอำเภอสูงเม่นร่วมกับสำนักงานพาณิชย์จังหวัด ได้ตรวจสอบการรับซื้อข้าวของโรงสีเอกชนในพื้นที่อย่างต่อเนื่อง โดยเฉพาะเรื่องของการวัดความชื้น**

**4.8 อำเภอร้องกวาง** นายภูเบศ สิริธราพงศ์ เกษตรอำเภอร้องกวาง แจ้งวาระงาน ดังนี้

(1) โครงการ 1 ตำบล 1 เกษตรทฤษฎีใหม่ มีเกษตรกรผ่านการพิจารณาเข้าร่วมโครงการในทั้ง 3 ระยะ จำนวน 8 รายและมีการจ้างงาน 3 ราย

**มติที่ประชุม รับทราบ**

**4.9 อำเภอสอง** นายณรงค์ ทาขาว นักวิชาการส่งเสริมการเกษตรชำนาญการ แจ้งวาระงาน ดังนี้

(1) โครงการ 1 ตำบล 1 เกษตรทฤษฎีใหม่ มีเกษตรกรผ่านการพิจารณาเข้าร่วมโครงการในทั้ง 3 ระยะ จำนวน 19 รายและมีการจ้างงาน 8 ราย

**มติที่ประชุม รับทราบ**

**4.10 อำเภอลอง** นายเรืองกิตติ์ พันธุ์เลิศเมธี รักษาการเกษตรอำเภอลอง แจ้งวาระงาน ดังนี้

(1) โครงการ 1 ตำบล 1 เกษตรทฤษฎีใหม่ มีเกษตรกรผ่านการพิจารณาเข้าร่วมโครงการในทั้ง 3 ระยะ จำนวน 6 รายและมีการจ้างงาน 2 ราย

**มติที่ประชุม รับทราบ**

**4.11 อำเภอเด่นชัย** นายสำรง สายสุยะ เกษตรอำเภอเด่นชัย แจ้งวาระงาน ดังนี้

(1) ปัญหาม๊อบราคาข้าวเหนียวราคาตกต่ำ ในพื้นที่ตำบลปงป่าหวาย ทางอำเภอได้ติดตามสถานการณ์และชี้แจงอย่างต่อเนื่อง เกษตรกรมีความเข้าใจมากขึ้นและให้รอ คณะรัฐมนตรีอนุมัติราคากลาง ข้าวเหนียว ในการประกันราคาและมาตรการคู่ขนานต่างๆ

(2) โครงการ 1 ตำบล 1 เกษตรทฤษฎีใหม่ มีเกษตรกรผ่านการพิจารณาเข้าร่วมโครงการในทั้ง 3 ระยะ จำนวน 2 รายและมีการจ้างงาน 1 ราย

**มติที่ประชุม รับทราบ**

**4.12 อำเภอวังชิ้น** นายธเนศพล วงศ์เจริญ เกษตรอำเภอวังชิ้น แจ้งวาระงานด ดังนี้

(1) การประชาคมข้าว ข้าวโพดเลี้ยงสัตว์ มันสำปะหลัง ตามทะเบียนเกษตรกรปี 63/64 รอบที่ 1 ดำเนินการเรียบร้อยทุกตำบลแล้ว รอเก็บตกรอบ 2

(2) การปรับปรุง smart office ตามงบลงทุนกรมส่งเสริมการเกษตร ปี 2564 ได้ดำเนินการให้ทางผู้รับจ้าง จัดทำแบบ ปร 4 - 5 เรียบร้อยและร่างสัญญาจ้างแล้ว

(3) งานวันส้มเขียวหวานและของดีเมืองแพร่ ในวันที่ 27 – 28 พฤศจิกายน 2563 ได้ดำเนินการ ประชาสัมพันธ์การประกวดผลผลิตทางการเกษตร การประกวดแม่เฮือนงาน และกำหนดการต่างๆ ภายในงาน แก่หัวหน้าส่วนระดับอำเภอ ผู้นำท้องที่ท้องถิ่นเรียบร้อยแล้ว

(4) โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ในพื้นที่อำเภอวังชิ้น จำนวน 3 แปลง ชนิดสินค้า ข้าว ยางพาราและโคเนื้อ ไม่ต้องจดทะเบียนนิติบุคคลใหม่ เพราะสถานะเดิมของ กลุ่มแปลงใหญ่ทั้ง 3 กลุ่ม มีสถานะสหกรณ์และกลุ่มเกษตรกรที่เป็นนิติบุคคลอยู่แล้ว

(5) การบริหารจัดการตำแหน่งว่างของบุคลากร สำนักงานเกษตรอำเภอวังชิ้น ยังขาดตำแหน่งนักวิชาการส่งเสริมการเกษตร 1 อัตรา และพนักงานราชการ (ธุรการ) 1 อัตรา

**มติที่ประชุม รับทราบ**

**4.13 อำเภอหนองม่วงไข่** นางสุเมธา คาระโก รักษาการเกษตรอำเภอหนองม่วงไข่ แจ้งวาระงาน ดังนี้

(1) โครงการ 1 ตำบล 1 เกษตรทฤษฎีใหม่ มีเกษตรกรผ่านการพิจารณาเข้าร่วมโครงการในทั้ง 3 ระยะ ไม่มีผู้ประสงค์เข้าร่วมโครงการฯ

(2) ประชาสัมพันธ์การจัดงานตลาดนัด otop อำเภอหนองม่วงไข่ ที่เรือนคำแสนแกลลอรี่ ตำบล วังหลวง อำเภอหนองม่วงไข่ ทุกวันศุกร์สัปดาห์สุดท้ายของเดือน

**มติที่ประชุม รับทราบ**

**ระเบียบวาระที่ 5 เรื่องเพื่อพิจารณา**

**5.1 แผนปฏิบัติงานสำนักงานเกษตรจังหวัดแพร่ประจำเดือนพฤศจิกายน 2563 มติที่ประชุม เห็นชอบแผนการปฏิบัติงานเดือนพฤศจิกายน 2563**

**ระเบียบวาระที่ 6 วาระงานสหกรณ์ออมทรัพย์กรมส่งเสริมการเกษตร จำกัด**

**- ไม่มีวาระนำเสนอ -**

**ระเบียบวาระที่ 7 วาระอื่นๆ**

**- ไม่มีวาระนำเสนอ –**

**ปิดการประชุมเวลา 12.15 น.**

ลงชื่อ ตุลย์ แก่นหอม ผู้จดบันทึกการประชุม

(นายตุลย์ แก่นหอม)

ตำแหน่ง นักวิชาการส่งเสริมการเกษตรชำนาญการ